ભારતીય ટેસ્ટ કેપ્ટને કહ્યું કે, ”જ્યારે અમને મુશ્કેલ પરિસ્થિતિઓનો સામનો કરવો પડ્યો છે ત્યારે અમે ફરિયાદ નથી કરી અને ભવિષ્યમાં પણ અમે ફરિયાદ નહીં કરીએ. અમે અમારી રમતમાં સુધારો કરવાની કોશિશ કરીશું. પાછલાં કેટલાંક વર્ષોમાં દક્ષિણ આફ્રિકાને બાદ કરતાં બધી ટીમોએ ફક્ત ઘરેલુ વિકેટ પર જ સારું પ્રદર્શન કર્યું છે. દક્ષિણ આફ્રિકાએ વિદેશી ધરતી પર પાછલાં નવ વર્ષમાં પહેલી વાર શ્રેણી ગુમાવી છે. જો તમે પાછલાં કેટલાંક વર્ષોના આંકડા પર નજર કરશો તો દરેક ટીમનો ઘરેલુ શ્રેણીમાં જ દબદબો રહ્યો છે. વિદેશમાં જીત મેળવનારી એક કે બે ટીમ છે.”